Bojnický zámok sa na hodinu ponorí do tmy, zapojí sa do Hodiny Zeme
TASR, 4. marca 2016 18:31
Bojnice 4. marca (TASR) - Bojnický zámok sa 19. marca na 60 minút ponorí do tmy. Slovenské národné múzeum (SNM) – Múzeum Bojnice sa tak vypnutím vonkajšieho osvetlenia zámku v čase od 20.30 do 21.30 h zapojí do celosvetovej kampane pod názvom Hodina Zeme.
Cieľom iniciatívy Svetového fondu na ochranu prírody je upriamiť pozornosť na otázky globálneho otepľovania a svetelného znečisťovania. Hodina Zeme patrí medzi najväčšie celosvetové akcie so zapojením širokej verejnosti. Spolupatričnosť vyjadruje každoročne zhasnutím svetiel viac ako miliarda ľudí na celom svete.
SNM – Múzeum Bojnice sa do tejto iniciatívy zapája pravidelne už niekoľko rokov. Osvetlenie Bojnického zámku múzeum na podporu ekologického projektu zhaslo prvýkrát v roku 2010.
TASR o tom informovala kultúrno-propagačná manažérka SNM - Múzea Bojnice Petra Gordíková.
Prečítajte si aj:
Slovensko sa už po siedmykrát zapojí do akcie Hodina Zeme
V sobotu 19. marca od 20.30 do 21.30 h miestneho času symbolicky zhasne osvetlenie v mestách a obciach, na hodinu sa v tme ocitnú aj pamiatky a iné budovy.
Svetlá na Eiffelovej veži vypli, do Hodiny Zeme sa zapojili aj Slováci
Podujatie spočíva vo vypnutí všetkých svetiel na jednu hodinu.
Najnovšie články v rubrike
Pri Mauzóleu Andrássyovcov pribudne parkovisko a návštevnícke centrum
Celkové náklady na realizáciu projektu sú 45.460 eur. Sumou 15.000 eur prispeje Košický samosprávny kraj.
V Michalovciach plánujú vybudovať nové detské ihriská
V meste by chceli zrealizovať tiež výstavbu aspoň jedného workoutového ihriska pre mládež, ktoré predstavuje kombináciu športu a zábavy.
V Radome havarovalo v stredu americké vojenské nákladné vozidlo
Patrilo k vojenskému konvoju, ktorý sa presúva slovenským územím. Pri nehode nikto neutrpel zranenie.